**DĖL ROKIŠKIO RAJONO SAVIVALDYBĖS TARYBOS 2020 M. GRUODŽIO 23 D. SPRENDIMO NR. TS-327 „DĖL ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO VALDYMO STRATEGIJOS PATVIRTINIMO“ PAKEITIMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2020 m. gruodžio 23 d. sprendimu Nr. TS-327 „Dėl Rokiškio rajono savivaldybei nuosavybės teise priklausančio nekilnojamojo turto valdymo strategijos patvirtinimo“ patvirtintos Rokiškio rajono savivaldybės nekilnojamojo turto valdymo 2021–2025 metų strategijos 8.1 papunktį ir išdėstyti jį taip:

„8.1. Savivaldybei nuosavybės teise priklausančio naudojamo ir viso turto santykis, proc.

dabartinė reikšmė (2020 m. ) – 67,3 procento;

siektina reikšmė (2023 m.) – 72 procentų;

siektina reikšmė (2025 m.) – 75 procentų.“

1. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2020 M. GRUODŽIO 23 D. SPRENDIMO NR. TS-327 „DĖL ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO VALDYMO STRATEGIJOS PATVIRTINIMO“ PAKEITIMO**

**Sprendimo projekto tikslai ir uždaviniai.**

Pakeisti Rokiškio rajono savivaldybei nuosavybės teise priklausančio nekilnojamojo turto valdymo strategiją, ištaisant techninę klaidą.

**Teisinio reguliavimo nuostatos.**

Lietuvos Respublikos vietos savivaldos įstatymas

**Sprendimo projekto esmė.**

Rokiškio rajono savivaldybės tarybos 2020 m. gruodžio 23 d. sprendimu Nr. TS-327 „Dėl Rokiškio rajono savivaldybei nuosavybės teise priklausančio nekilnojamojo turto valdymo strategijos patvirtinimo“ buvo patvirtinta Rokiškio rajono savivaldybei nuosavybės teise priklausančio nekilnojamojo turto valdymo strategija. Strategijos 8.1 papunktyje numatytas strategijos siektinų tikslų vertinimo kriterijus - Savivaldybei nuosavybės teise priklausančio naudojamo ir viso turto santykis, proc. Tačiau, dėl įsivėlusios techninės klaidos, rodiklio reikšmės buvo prognozuojamos mažėjančios (t.y. skaičiuojant rodiklio prognozę skaičiuotas nenaudojamo ir viso turto santykis). Prašome ištaisyti techninę klaidą ir nustatyti siektinų tikslų vertinimo kriterijus iki 2023 m. – 72 proc., iki 2025 m. – 75 proc.

 **Laukiami rezultatai.** Ištaisyta techninė klaida, nustatytas ambicingas siektinų tikslų vertinimo kriterijus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė